钦定古今图书集成/方舆汇编/职方典/第1256卷 > 常德府山川考二 府县志合载
## 钦定古今图书集成/方舆汇编/职方典/第1256卷 > 常德府山川考二 府县志合载

桃源县

绿萝山　在县南一十五里。山下有潭，上有岩，名绿萝岩，即《道书》二十四福地。《水经》所载。东带绿萝山，颓岩临水，悬萝钩渚，鱼咏幽谷，浮响若钟。八景中为绿萝晴画。或曰：“绿一作渌。”

桃源山　在县南三十里乌头村，约高五里，周围三十二里。山下有桃川宫，宫旁有空心杉树，根大数十围，可坐数十人，相传瞿童飞升于此。宫后约百馀步，有炼丹台。按《一统志》，“其西南即桃源洞，一名秦人洞，洞北有桃花溪。故老传云，晋太元中，武陵渔人沿溪行，忽逢桃树夹岸，复前行，得一山，山有小口，便舍船入。” 行数十步，豁然平旷，屋舍俨然，桑竹交通，鸡犬相闻，男女耕种，怡然自乐。见渔人，惊问所从来，自云“先世避秦乱，率妻子来此，不复出，不知今是何世。” 渔人具言更汉、魏、晋。闻之皆叹惋。停数日，送出渔人志之。太守即遣人随所志，遂迷不复得路。宋王安石《桃源行》：“望夷宫中：鹿为马。秦人半死长城下，避世不独商山翁，亦有桃源种桃者。一来种桃不计春，采花食实枝为薪。儿孙生长与世隔，知有父子无君臣。渔郎放舟迷远近，花间相见惊相问。世上空知古有秦，山中岂料今为晋。闻道长安吹战尘，东风回首亦沾巾。重华一去不复返，天下纷纷经几秦。”

钦山　在县南六十里。山如屏壁，旧有“钦山” 二大字，下有马援所凿“避暑” 二石屋。濒江了高，石窟数十将领遗骸尚存。其旁有馀仙寺，郡人睢阳守于文征修建寺，置僧田四十亩。寺倚石壁，崒嵂耸峙，旁有石梁，建大士阁于半壁。凿新洞，建真武庙，前建马伏波祠。太常龙君御复增饰之。今寺阁祠像俱废，惟存旧址。或曰“馀仙” ，即名“渔仙。”

闻山　在县西南三十五里乌头村。山下有溪。相传晋黄道真钓鱼，见桃花自溪流出，舍舟入洞，得闻神仙秘诀，故名。

穿石山　在县西南一百五十里高都村。旧传马援曾穿石窍以避暑，今春夏水溢，则江水自中流出。

万阳山　在县西一百二十里。高万丈，居民常以上之。云气开合，占晴雨，遇旱祷雨即应。元时有僧结庵修道于上，后坐化去。今卓锡泉尚在。九首山　在县西一百二十里大敷溪上有九峰。

壶头山　在县西二百里，与东海方壶相似。一名湖头山。《水经》云：“沅水与彝水北流注沅彝山” ，东接湖头山，山高一百里，广圆三百里，山下水中有新息、侯征五溪蛮停军处。湖头径曲多险，其中纡折千滩。

将军山　，在县西北一百里。两山相对，形如将军。

灵岩山　在县北九十里苏溪村。山下五洞相通，其旁为灵岩寺。昔人评《桃源胜景》，首推灵岩。方山　在县北八十里，势甚嵯峨。其上多产黄精、百合，奇花异草。顶有石洞，空嵌开朗，可容数百人。

马鞍山　在县北五十里。鹿田坪。山水秀丽。仙人山　在县北八十里。莫溪港水出焉。丫柱山　在县西一百二十里。为小敷溪水之源。

高崖山　在县南三十里，为延溪水之源。牯牛山　在县南二百五十里，抵安化界，为怡望溪水之源。产茶，味清香溢。

金牛山　在县西二十里，为延溪水之源。纛旗山　在县北九十里。山势雄伟，甲邑。观谷山　连纛旗山，昔道士王观于山北得石臼，日获米七升。观少之，为凿其臼，粟不复出。焦林山　在县西一百四十里。

古溶山　，俗称“牯牛山” ，南二百五十里抵安化界，为怡望溪水之源。

白马洞　，在县西二十五里，即《道书》云：“二十五洞，白马浪光之天。”

桃花洞　在县南三十里桃源山下。一名秦人洞。洞前有石桥，横跨两山，名“遇仙桥。” 旁多方竹、石菖蒲、黄精等药。洞口流泉瀑布千丈，落石壁下，出洞里许，伏地不见。至北三里桃花溪，合流出江。晋陶渊明《桃花源记》、唐刘禹锡诗俱在琵琶洞　，在县境。昔人游洞中，隐隐闻琵琶声，今失其所。

灵岩洞　在县北七十里灵岩山下。洞中有小河并龙潭，水清澈，旱亦不竭，流溉田亩。石壁上旧生大士像。明成化间，知府杨宣爱而取之。今其旧处复长前像。又有二石，如钟鼓，石乳垂垂下注，作龙鳞麟角及琼花玉树状，种种不可名状中有断碑，勒浴浦师诗。后为桃花洞旧塞，于万历十七年春忽大开。洞右有流水池，左壁石乳生白衣大士浮海像，壁立千仞，衣褶宛然石顶，光莹照人，色如黄玉，土人谓“数洞相连，水可通小艇出入。”

方山洞　在县南百八十里方山顶上。洞中有八景：晓瘴垂帘，夜蟾分耀。山滋花雨，石乳萤酥。开云呈态，空翠含娇。泉翻碎玉，鸟度幽篁。昔人有云“方山脉自泰山来，云卷重帘洞府开” 之句。漉鱼洞　在县西一百二十里大敷溪。上有仙洞，下有石穴。土人祷雨，入洞取水，闻溪流声。高灵洞　在县北二百里，三面皆白，俯仰五十尺，横广有加。洞右有小门，仅二尺许，门内沉黑燃炬。入数十折，得堂房数间，朗然有光，四壁结成佛像。堂后为长滩，四五折为十曲岩。又数步为仙界坡。由坡而上为浴盘。盘左石床、石枕，自然结成。右行有水田十二，可占，岁十二月水旱。逶迤约十里许。

金鹤洞　，在县北二十里。三面皆绝人迹，一面临水，据石而上，凡三折为小室，再折为石门，后昏杳不可入。

仙坞洞　，在县东北四十里。

何仙岩　在县西三十里。传为何仙姑所到。岁旱祷雨辄应。

《紫萝岩　》“蹲立巍峨，烟霞俱紫。”

水心岩　在县西一百二十里怡望溪口。高耸云霄，上有仙迹。

“燕子岩　” ，有二，一在桃源县西一百三十里，连壶头山，下有深峡，岁旱祷雨多验。一在桃源县西三十里，石壁有观音画像，出自天然。

花岩　在县东北六十里。岩石乱叠，绣驳如花。函子岩　，在县南六十里。

牛鼻岩　在县西一百里。

《仙掌岩　》“山色峥嵘，水势汹涌距。穿石，历清湘，上有仙足迹。”

大江　在县前。一名“沅水。” 自牂牁发源，至辰州，会大、小敷溪、怡望流水诸溪，过县东，经本府入洞庭。

延溪水　，按《一统志》在县东五里，流入沅江。麻家河　，在县北三十里。

吴溪河　在县北四十里。

白洋河　在县北三十里。

赵家洲　在县学前大江中，居民种蓺其上。明弘治十二年，佥事张镇判给本学。嘉靖间，呈请院道售价改学。隆庆五年，大水冲没。今如旧，地荒。

潼汸洲　，在县东十五里，为县左臂，即《八景》中“潼汸晚渡” 是也。

鹅公洲　：在县东二十里。

石灰洲　在县东十里

吴家洲　在县南十里

洄洲　在县南十五里

溶洲　在县南三十里

大敷洲　，在县西南一百二十里大敷溪口。蹙口洲　，在县东三十五里。

阳洲　，在县东三十里。

李家洲　在县东，与蹙口洲相连。

缆船洲　在县南三十里。渔郎见桃花，缆船入洞，故名。

桃花溪　在县南一百里。源出高桥一柱山。延溪　，在县东五里。源自高桥北村，流入沅水。今有渡，古乌号弓，出此溪柘树上。

吕真溪　在桃源东三十里，源出龙潭西溪，流入沅水，今有渡。

小敷溪　在县南一百里，源出高桥一柱山。兰溪　，在县北一百里。

九溪　，在县北一百二十里。

阳溪　，在县南五十里。

沙萝溪　在县南六十里。

龙家溪　在县南七十里。

洞神溪　在县东一里。城隍庙之后。

邹溪　在县东四十里。源出水田村，流入大江。溪岸有市民数千家，商货辐辏之处。

梅溪　在县南五里，八景中之一：《梅溪烟雨》是也。

怡望溪　在县西一百二十里。流入大江。源出安化。按桑钦《水经》，沅水又东北过临沅县南，自此以下，始为今桃源武陵景。郦道元注曰：“临江县与沅南县分水，沅南县西有彝望山，孤竦中流，浮崄四绝，昔有蛮民避寇居之，故为彝望也。” 又曰：“南有彝望水，南出重山，远注沅。” 今渔网溪乃“彝望” 之讹也。

鼠溪　，在县西南三十里。

沉溪　在县西南五十里。源出安化界，流入大江。

大敷溪　，在县西一百二十里。源出辰州界，下与沅水合，出石，郡人采之。

善溪　在县北八十里，源出苏溪下。相传为善卷先生所流览处。

苏溪　在县北一百里。上合黄石溪，下流自花岩、白阳、吕真入江。

黄石溪　在县北一百二十里。源出香山村，下合沅水。溪上有石桥，刻“圯桥” 二字，岁久倒坏，以木代之，扁曰“黄石桥。” 俗传黄石公经此，故名。水溪　，在县西三十五里，源出大安村。

青湘溪　在县西九十里。源出高桥村东，一名“新湘。”

仙人溪　在县南一百二十里。源出高桥村，又名千人溪。相传隔岸有石，用千人拽之，故名。梅子溪　，在县南一百里。

西溪港　：在县西三十里。

桐木港　：在县西二十里。

两汊港　：在县南五十里。与武陵接境。

明月池　在县儒学后。旧传绿萝山为火星，昔人开此池以压之。又邻于学，有文明之像。洞神池　，在桃源县东三里。

汤泉　按《一统志》“在桃源县西北一百二十里，常如沸汤，旁又有水泉，人谓之阴阳泉。”

崔婆泉　在县高吾山下。崔婆酿酒，饮仙人张虚白，即此。

米井　去灵岩数里，石子随水觱沸如米，春秋不减不增。

江月井　在县东一里。水中有白石如月，故名。西门井　在县西。其泉冽，岁旱不竭。

淋泉井　在县西二里。水自石壁淋淋而下，故名。

汤泉井　，在县西北一百二十里。水如沸汤，旁又有冰泉，人谓之“阴阳泉。”

黄花井　在县西一里，水冽如冰。

寒泉井　在县东半里

普泉井　在县北高桥村。

涌泉井　在县莫林村，泉涌出三尺。

龙阳县

金牛山　，在县南六十里。峰峦迭翠，烟雨护青。上有金牛寺，亦祖庭也。有仙翁洞，嵌巉崄怪，幽峭悬垂。更有龙池、风洞。

“裨牛山　” ，《酉阳杂俎》：“龙阳裨牛山南有青艸槐，丛生，高尺馀，花若金灯，仲夏发花。” 一本云“迄千秋。”

龙阳山　，在县南九十里。旧名“横山” ，唐天宝中改今名，后亦以此名县。

良山　，在县西南七十里。良水出焉。

浪山　在县西九十里。与沧山相连，下有水相合出江，谓之沧浪水。按沧山在武陵县江南九十里，村名上大、下大坪，其水流四十馀里，始为龙阳之沧港源。今谓与浪山相合，或有误。《楚辞》“屈原遇渔父，歌沧浪” ，即此。《禹贡》《孟子》所言沧浪之水，皆非此也。

军山　，在县东八十里。吴治中潘濬讨樊伷，屯于此，因以此名山。

宝台山　，在县北一十五里。前对橘洲，后连内堤。

看灶山　在县东北一百二十里。旧传黄帝铸鼎于鼎港口，此山见铸灶，故名。团山　，去县东北六十里，在洞庭湖之中。横山　，旧名，唐天宝中改“龙阳山” ，后遂以此名县。

沧山　，源出武陵界，至县江为沧港，与浪水合。

云雾山　在县西南芭蕉冲。

笔架山　，三峰奇峭，形如笔架。《堪舆》谓“廉贞为龙阳、益阳、沅江之祖，人文锺秀皆由此。” 此古三尖山也。

狮子山　：两山对峙，如蹲如舞。

马头山　在县西

五宝山　在县西北里许。

燕子山　，在县西南五里。

云头山　在县南二十里。山顶如云，又名“云台太常山　” ，即以吴太常得名。

甯家山　，在县东南六十里。山势耸特，支派包络，世主必甯氏。

《剑峰山　》：“峰尖剑立。”

《金盆山　》：“山体圆而水流曲。”

回龙山　环抱县南诸山。

龟山　在县东三十里，与蛇山诸嘴相对，其形逼肖。里人有九蛇接一龟，语为水口总会。赤山　一望绵亘，接沅江界，其流因为赤沙。老虎山　在县北湖口。

姜山　地势平衍，环数十里，皆以名，或云“香山。” 晒谷岩　在县南清安陂，有石掌平，周阔可尺许，土人尝晒谷其上。

石洞　在县西

六溪洞　，在县西八十里。峭石为门，古树覆焉，窅然无际，烟云尝起。

沧浪水　，在县西十五里。自沧、浪二山发源，合流为沧浪之水。按：《一统志》楚辞，屈原“行吟泽畔，遇渔父，歌沧浪。” 即此。

芷水　，在县西四十里。其地多生杜蘅、白芷，故名。

鼎口水　在县东北一百二十里，有神鼎出其间。宋改朗州为鼎州，即此。《水经》又云：“水东历诸湖，方南注沅。” 此渐水合沅处。

酉水　，在县东一百八十里。《汉志》云：“源出辰州酉阳，故名。”

孙家河　在县西

刘家河　在县东南

蠡湖　在县东三十里，跨沅江县界，一名赤沙湖，一名赤鼻湖。唐杜甫诗：“殿脚插入赤沙湖。” 《寰宇记》：范蠡游此，故中有范蠡庙。

太白湖　在县东八十里。东北入洞庭湖，西南会天心湖，达安乐湖入大江。或曰：“李太白游此，故名。”

洞庭湖　在县东一百六十里，跨沅江界。《山海经》云：“洞庭乃沅、澧之交，潇、湘之渊，九江之口。” 《禹贡》：“九江孔殷” 注云：“即今之洞庭也。” 沅、渐、元辰、叙、酉、澧、澬、湘九水皆合于此，而沅、澬、湘三水为最大，皆自南而入于湖。岳州则荆江自北而过，每岁夏秋之交，湖水泛溢，方八九百里。龙阳、沅江则西南之一隅耳。一名青艸湖。其相连诸湖，唯此独大，则“洞庭” 亦其总名也。

太沧湖　在县东十五里。《隋志》“此县名曰查湖” ，陡门湖　一名陡明湖，去县西十五里。

潭明湖　在县西十五里。

鹿皮湖　即鹿皮翁处

清泥湖　：在县沧港内。

山湖　在县北七里。西通黄城港，东会高公桥湖入小江。

天心湖　，在县东南六十里。有上下天心，东连洞庭。

安乐湖　在县南八十里。东北会天心湖入大江。

龙池湖　在县南九十里。北接安乐湖，东连天心湖。

洪沾湖　在县北一百里。

眉洲　在县西十里。突起中流，状如蛾眉。白鹤洲　在县北十里，其形类鹤。

香炉洲　在县东五十里。形如香炉，在江畔。崇神潭　在邑西三十里。旧名“九潭。”

长江潭　：在邑西八十里。

三姑潭　：在邑西十里。

龙潭　在陈陂总内，石峭水深，或云“吕仙潭。” 梅谿　溪水曲流夹岸产野梅为盛，因名。洞宾有诗。

石板滩　在县东

鸭子港　在县东

周家港　：在邑东，通大江。

接港　在邑东十里

三汊港　：在邑东十五里。

武阳港　：在邑东二十里。

凤港　：在邑东三十里。

沧港　在县西，通大江，源从沧山发，合沅水。辰阳港　，在县北十里。

构阳港　：在县东北十里。

洞庭夹　在县东一百二十里，洞庭湖滨，往来舟楫候风之所。水大则由洪沾水，小则由此夹，皆可入湖。

武口　，在中窖，有五水分流。

上窖　在县北十里

中窖　在龙阳县北十五里。

下窖　在县北

龙打越　在县北四十里。

贺家越　，在县东三十里。

柳儿越　在县北

明月池　，在县东二百步。其水清澈，虽阴晦之夜，常见星月。

玉带池　在县儒学东，通于津水，萦环如带。按《县志》又传“水有玉带痕” ，汲注器中，皆见今塞。放生池　在县东城外旧仙翁堂沙洲畔。龙蛇池　在县南六十里金牛山下。

白莲池　在县仙翁堂沙洲畔。

得胜池　，在县西十里。

芳芷泉　在县南十五里。

流德泉　，在县西二十五里。

玉浆泉　在县西三十里。

毓德泉　在县南六十里。

澄清泉　在县南七十里。

明堂井　在县西北

长宁井　在县东

仙隐井　在县东一里

神惠井　在县东北二里许。

冷水井　在邑西南

鸡鸣井　在邑西

沅江县

赤山　，在县东北五十里，为洞庭右翼，高耸云霄，绵亘数十里。唐天宝中，改为蠡山，上有范蠡庙。其妻武陵娘子亦有祠。

金鸡山　，在县赤山下。

明山　，在县东五十里湘阴界，屹然江滨，上有古寺明泉。

“歇马洞　” ，在赤山下。

七仙洞　，在县北一里，今为“景星寺。”

赤江　在县东一里。岸有赤土如朱。

芷山　，在县西南。潇湘分派，逆行数十里，北会鼎水，入于洞庭。沅有白芷，故名芷江。

沅水　在县。自富池傍湖分派，逆行新窖，至倒水港，故名“沅水。”

石溪湖　在县南半里。民多渔此，获利甚大。鹤湖　，在县东三十里。曾有鹤集于此。

龙池　在县南三十里。旧传有龙潜此，故名。洞庭湖　，在县东北一百里。其湖跨澧、岳、湘阴界。《山海经》云：“洞庭乃沅、澧之交，潇湘之渊。” 去县七十里为洞庭夹。

天心湖　在县西北四十里。

寒潭　在县南一里。俗传东汉严子陵尝游钓于此。

龙硖港　：在县南三十里。下有龙潭。

角碧口　在县东二十里。其水盘回，似碧仙。鹅嘴　，在县东二十里。

莲花池　在县东北一里。